Postkort fra Mexico! - TWINPEAKS
17. februar 2017 Rejser Her går det knagme godt! Vi har lige lidt børnesøvn, vi skal have fikumdikket på plads, men jeg tænker, at det må kunne klares indenfor et par dage. Og grundet det tidlige vækninsgtidspunkt i morges, fik vi oplevet Playa Del Carmen by morning inkluderende (lidt skyet) solopgang på stranden. Selvom oplevelsen ikke var helt så farverig som håbet, er der bare noget ekstremt fantastisk og eksotisk i at sidde i bare arme og ben på en mørk strand, kunne høre palmerne suse og bølgerne bruse uden at fryse – midt i februar!
Vejret er perfekt! Her er lige dele solrigt og overskyet, og der blæser en mild brise, hvilket gør de 29 grader yderst behagelige. Alting koster lige omkring halvdelen af, hvad det gør derhjemme, og vi har allerede mødt en del flinke folk.
Til de, der har spurgt: Yes, Playa Del Carmen er enormt turistet! And I like it! Her er både enormt fremmed, eksotisk og anderledes, men samtidig er her på en måde hjemligt og trygt, fordi her grundet turismen er taget en masse forbehold for at tækkes vores kollektive velbehag. Det er altså en fordel, når man rejser med børn. Da Hugo blev syg i Sri Lanka, var en af grundene til, at det gik så galt, at han skulle indlægges, at vi befandt os langt ude på landet, hvor vi skulle kæmpe med en del instanser for for det første at få ham tilset af en læge og for det andet for at få sen blodprøve, som jeg insisterede på at få. Her er der eksempelvis privathospitaler og klinikker en masse, så skulle uheldet være ude igen, kan vi betale os fra en behandling. Det er ikke noget, jeg tidligere ville have tænkt over, men det gør mig rigtigt godt at vide nu. 🙂
Jeg synes også, det er ret fedt at bo inde i en småstor by. Alle luksus-resorterne ligger jo udenfor byen med egne private strande. Og det er altså kedeligt, når man har børn, der vågner tidligt og upraktisk, når selvsamme falder i søvn i klapvognen efter aftensmaden. Her behøver vi ikke hale dem ind i en taxa – vi kan bare rulle hjem til vores hotel og lempe dem op under lagnerne.
I formiddag lå vi på stranden, hvor vi skiftedes til at begrave hinanden i sand, bygge sand-forter og sludre med det svenske par, som lå til venstre for os. Vi lod os traktere på stedets restaurant, da klokken ramte frokosttid, og det så ud som på billedet ovenfor. Fandme i orden! I eftermiddag (vi er jo seks timer bagud herovre i forhold til Danmark, så i skrivende stund er klokken siesta) vil vi dandere den ved poolen, for så i aften at give en af de restauranter, jeg har fået anbefalet i kommentarfeltet på dette indlæg, et skud!
I morgen starter Jon på sit dykkerkursus, så da er jeg solo med ungerne hele dagen. Det skal nok blive spændende! De har en del mere krudt i røven herovre. Derhjemme vil de helst køres rundt i klapvogn konstant, når vi er ude, men fraværet af store, klodsede flyverdragter og ditto støvler gør, at de piler omkring hele tiden, hvilket er vidunderligt, befriende og lidt stress i forhold til trafikken. Men jeg tænker, at eneste mål for dagen skal være, at vi skal nå at spise mindst en lur, to is og have tre dukkerter, og så tager vi den derfra!
Stort Møs fra varmen! 🌵🌴☀️❤️
❮ The Power Of No 10 tips til at flyve med krapyler ❯
KBH – Oslo – Marrakech: Eventyr fra en mellemlanding Læs mere
10 kommentarer Lisa siger:	17. februar 2017 kl. 20:14	Det lyder skøøøøøønt😃☀️💦🍦 Rigtig god dag imorgen
Svar	Sara Qvist siger:	17. februar 2017 kl. 20:35	Jeg elsker at du spiser en lur!!!! Hvad maven er fuld af 😉 Rigtig god ferie I vidunderlige mennesker ❤❤❤
Svar	Siri siger:	17. februar 2017 kl. 21:18	Hjelp en nordmann; hva betyr fikumdikket? Ha ha, uansett hva det betyr skal jeg adoptere det, elsker lyden på det, høres I alle fall morsomt ut på norsk😁
Svar	Alberte siger:	17. februar 2017 kl. 22:12	Hahaha, kan lige høre det på norsk 😅
Svar	Pia siger:	18. februar 2017 kl. 7:47	Det er et herligt udtryk som bruges alt for lidt! 🙂 Og betyder vist mest noget i retningen af ” At bakse noget på plads”. Kan både bruges om fysiske objekter som fx. møbler eller rent metaforisk om fx. fremtidige planer og logistik.
Svar	Camilla siger:	18. februar 2017 kl. 19:27	Kan man ikke også sige: “sikke noget fikumdik”?
Hvad det skulle betyde, kan jeg godt blive i tvivl om, når man siger det sådan. 🙂
Måske noget ala “det var da noget værre noget”.
Svar	Camilla siger:	18. februar 2017 kl. 19:34	Jeg har den her 😄👌🏻:
Med fikumfik menes: “aktivitet eller manøvre som er på grænsen af det tilladelige eller overskrider denne grænse”, se fx her:
Eksempel: “jeg vidste godt, der var et eller andet fikumdik .. jeg er forberedt på alt fra hans side”.
Kan også beslægtes til “dikkedarer” eller “krumspring”, se fx her:
Eksempel: “Det er et ganske lille og særdeles besøgt sted uden for megen fikumdik”.
Svar	Siri siger:	18. februar 2017 kl. 20:48	Takk for utfyllende forklaring på ordet, jeg kan nå fint bruke det uten å fikumdikke;) Sender videre et norsk ord dere kan bryne dere på ; Rassballbonanza😀
Siri siger:	18. februar 2017 kl. 8:28	Takk Pia; da skal jeg fikumdikke denne lørdagen så den blir helt suveren😉
Svar	Lone Sole siger:	20. februar 2017 kl. 21:05	Åh du lokker, gør du. Det lyder simpelthen dejligt med ferie. Jeg har min den mindste i sele. Sådan en taske med indbygget snor. Det gør livet meget mindre stressende i storbyer. Men for Søren vi skal snart af sted, det kan jeg godt se på dine billeder 😀